На основу члана 40. тачка 6. Статута општине Косјерић (‘’Службени лист општине Косјерић’’, број 3/2019), Скупштина општине Косјерић, на седници одржаној дана 28. јуна 2021. године, донела је

**ОДЛУКУ**

**О УСВАЈАЊУ ЕТИЧКОГ КОДЕКСА ФУНКЦИОНЕРА ОПШТИНЕ КОСЈЕРИЋ**

1. Усваја се Етички кодекс функционера општине Косјерић (у даљем тексту: Етички кодекс).
2. Етички кодекс се односи на сва лица изабрана, постављена и именована у органе општине Косјерић, јавних предузећа, установа и других правних лица чији је оснивач или члан општина Косјерић, у орган привредног друштва у којем удео или акције има правно лице чији је оснивач или члан општина Косјерић, као и на чланове тела која оснивају органи општине Косјерић (у даљем тексту: функционер).
3. Функционери из тачке 2. ове Одлуке, дужни су да поступају у складу са одредбама Етичког кодекса.

4. За достављање Етичког кодекса функционерима из тачке 2. ове Одлуке, задужује се секретар Скупштине општине Косјерић.

1. За праћење примене Етичког кодекса задужује се Савет за праћење примене Етичког кодекса функционера општине Косјерић, који именује Скупштина општине Косјерић.
2. Одлука и Етички кодекс се објављују у ‘’Службеном листу општине Косјерић’’ и на веб презентацији општине Косјерић.

Република Србија

Општина Косјерић

Скупштина општине

Број: 02-4/2021

Дана: 28. јуна

Косјерић

**Председник Скупштине општине,**

**Татјана Коковић**

**СЕКРЕТАР СКУПШТИНЕ,**

**Јовиша Лазаревић**

**Образложење**

Стална конференција градова и општина - Савез градова и општина Србије (СКГО) је на седници одржаној дана 24. маја 2019. године усвојила Модел Етичког кодекса функционера јединица локалне самоуправе. Наведени Модел је предвидео 12 начела којих би се функционери градова и општина требало да придржавају у свом раду. Етички кодекс се односи на сва лица изабрана, постављена и именована у орган општине или града, јавног предузећа, установе и другог правног лица чији је оснивач или члан локална самоуправа, у орган привредног друштва у којем удео или акције има правно лице чији је оснивач или члан локална самоуправа, као и на чланове тела која оснивају органи локалне самоуправе.

Општинско веће општине Косјерић на седници одржаној дана \_\_\_\_\_2021. године утврдило је Предлог Одлуке о усвајању Етичког кодекса функционера општине Косјерић и упутио Скупштини општине на разматрање и усвајање.

Обрадио:

\_\_\_\_\_\_\_\_\_\_\_\_\_\_\_

**Начелник**

**Општинске управе**

\_\_\_\_\_\_\_\_\_\_\_\_\_\_\_\_\_