На основу чл. 32. Закона о локалној самоуправи („Сл. Глсник РС“ бр. 129/2007, 83/2014-др. закон, 101/2016-др.закон и 47/2018 и ) члана 40 тачка 6. Статута општине Косјерић ( „Службени лист општине Косјерић“, број 3/19), Скупштина општине Косјерић, на седниц одржаној дана 28. јуна 2021.године донела је следећу:

**ОДЛУКУ О ПРИСТУПАЊУ ИЗРАДИ ЛОКАЛНОГ АКЦИОНОГ ПЛАНА ЗА РОДНУ РАВНОПРАВНОСТ У ОПШТИНИ КОСЈЕРИЋ 2021-2024**

Члан 1.

Приступа се изради Локалног акционог плана за родну равноправност у општини Косјерић за период од 2021-2024. ( у далљем тексту ЛАП).

Члан 2.

Радну групу за израду ЛАП образоваће Општинско веће, 15 дана од дана ступања на снагу ове одлуке.

Члан 3.

Задаци радне групе су да.

- утврди план активности на изради ЛАП;

- утврди методологију израде ЛАП, у складу са законом о планском систему („Службени гласник РС“, бр.30/2018) и прописима општине Косјерић, која укључује обавезне консултације;

- изради нацрт ЛАП и упути га општинском већу

- учествује у јавној расправи о предлогу ЛАП

Члан 4.

Рок за израду ЛАП је 3 месеца од ступања на снагу ове одлуке.

Члан 5.

Основ за формулисање нацрта ЛАП представљају: Национална стратегија за родну равноправност за период од 2016.до 2020.године са акционим планом за период од 2016-2018. године(Службени гласник РС“ бр. 4/16) и други релевантни плански документи, Закон о родној равноправности Републике Србије („Сл.Гласник РС“ бр.52/2021. и Европска повеља о родној равноправности

Члан 6.

Процес припреме ЛАП биће заснован на интегралном партиципативном приступу планирању родне равноправности, принципима међусекторске сарадње и размене информација, укључивања и координације јавног, приватног и цивилног сектора у процесу одлучивања и пружања услуга, у циљу подизања нивоа квалитета живота грађана са освртом на најосетљивије групе.

Члан 7.

Ова одлука ступа на снагу осмог дана осмог дана од дана објављивања у „Службеном листу општине Косјерић”.

**СКУПШТИНА ОПШТИНЕ КОСЈЕРИЋ**

Број: 016-00001/2021.

Датум: 28. јуна 2021. године

ПРЕДСЕДНИК СКУПШТИНЕ ОПШТИНЕ,

Татјана Коковић

СЕКРЕТАР СКУПШТИНЕ,

Јовиша Лазаревић