На основу члана 32. став 1. тачка 10. и члана 38. став 3. Закона о локалној самоуправи (''Службени гласник РС'', број 129/2007, 83/2014-др. закон, 101/2016-др. закон и 47/2018) члана 40. став 1. тачка 14. и члана 60. Статута општине Косјерић (''Службени лист општине Косјерић, број 3/2019) и члана 34. Пословника Скупштине општине Косјерић (''Службени лист општине Косјерић, број 6/2019), Скупштина општине Косјерић на седници одржаној 28. јуна 2021. године, донела је

Р Е Ш Е Њ Е

О ИЗБОРУ ЗАМЕНИКА ПРЕДСЕДНИКА СКУПШТИНЕ ОПШТИНЕ КОСЈЕРИЋ

I

БИРА СЕ Филип Јовановић, из Годечева, за заменика председника Скупштине општине Косјерић, на мандатни период од четири године.

Заменик председника Скупштине општине није на сталном раду у општини Косјерић.

II

Ово решење ступа на снагу даном доношења и објавиће се у ''Службеном листу општине Косјерић''.

**О б р а з л о ж е њ е**

Правни основ за доношење овог решења заснован је на одредбама члана 32. став 1. тачка 10. и члана 38. став 3. Закона о локалној самоуправи („Службени гласник РС“, број 129/2007 и 83/2014-др.закон), члана 40. став 1. тачка 14. и члана 60. Статута општине Косјерић (''Службени лист општине Косјерић'', број 3/19) и члана 34. Пословника Скупштине општине Косјерић (''Службени лист општине Косјерић'', број 6/19).

Чланом 32. став 1. тачка 10. Закона о локалној самоуправи прописано је да је Скупштина општине надлежна да бира и разрешава председника Скупштине општине и заменика председника Скупштине општине, чланом 34. Пословника Скупштине општине Косјерић прописано је да Скупштина општине бира заменика председника Скупштине општине на исти начин као и председника Скупштине општине, на период од четири године, тајним гласањем, већином од укупног броја одборника Скупштине општине.

Председница Скупштине општине, на седници Скупштине општине, је на основу потписане листе од стране 17 одборника предложила кандидата за заменика председника Скупштине општине Филипа Јовановића , из Косјерића , са Изборне листе Александар Вучић-За будућност Косјерића-Ивица Дачић.

Кандидат за заменика председника Скупштине општине дао је писану сагласност да прихвата кандидатуру за заменика председника Скупштине општине.

Поступак тајног гласања за заменика председника Скупштине општине Косјерић спровела је Комисија за спровођење и утврђивање резултата тајног гласања за избор заменика председника Скупштине општине Косјерић.

Након спроведеног поступка тајног гласања , за избор Филипа Јовановића, за заменика председника Скупштине општине, гласало је 22 одборника, од укупно 25 одборника, што представља већину од укупног броја одборника.

На основу утврђених резултата гласања, дана 28. јуна 2021. године на седници Скупштине општине, Комисија за спровођење и утврђивање резултата тајног гласања за заменика председника Скупштине општине Косјерић утврђује да је Филип Јовановић, из Годечева, изабран за заменика председника Скупштине општине.

На основу напред изнетог, донето је решење као што гласи у диспозитиву.

**ПОУКА О ПРАВНОМ СРЕДСТВУ:** Против овог Решења може се поднети тужба Управном суду у Београду у року од 30 дана од дана доношења.

Број: 020-20/2021

У Косјерићу, 28. јуна 2021. године

**СКУПШТИНА ОПШТИНЕ КОСЈЕРИЋ**

ПРЕДСЕДНИК СКУПШТИНЕ,

Татјана Коковић

СЕКРЕТАР СКУПШТИНЕ,

Јовиша Лазаревић